text: Très apers et amanevis
   Est li jeus que je vous devis,
   Si que nus ne s'en puet meller
   S'il ne set le cheval mener
   À point, et adroit chevauchier,
   Et c'afiert bien à chevalier
   Que il soit dou cheval maniers;
   Car d'armes est tex li mestiers,
   Que il i couvient aperté
   Et de bien faire volenté.
   Qui bée à venir à prouece
   Il doit de cuer haïr perece.
   S'à haute honnour veut avenir,
   De ces poins li doit souvenir.
  